Obiradzi

Obiradzi yɛ bosoom a ɔtɔ do esia wɔ afe mu. Sɛ odu dɛm bosoom yi mu a, nsu tɔ kyɛn bosoom biara, ntsi nkorɔfo taa hyehyɛ hɔn adan mu a wɔnnyɛ edwuma a ɔkɔm wɔ mu ara yie, na mbom, nsu no a ɔhyɛɛ ase tɔr wɔ Esusow Aketseaba no mu no ama hɔn a woduaduaa nduadzewa no hn edziban no ahyɛ ase reyɛ yie ma wodzi bi a, ɔyɛ yie. Na mbom, Mfantsefo hɛn gyedzi kor nye dɛ, adzepa biara a ɔbɛba nyimpa n'abrabɔ mu no, nna cy nananom ewuakɔr nsamamfo na esunsum nkaa no na wɔaboa ma yeenya ndzepa a ɔtse dɛm yi, ntsi otwar dɛ woyi mpaa da hɔn ase. 

Sɛ wonnyii dɛm mpaa yi na ekɛfa w'edziban no bi wɔ haban mu ma nsa suo wo mu a, wɔbɔbɔ wo kaw. Ntsi dza nkorɔfo taa yɛ nye dɛ, wobira(wosuma) fa hɔn edziban no wɔ haban mu ba fie bedzi, ntsi na bosoom no nyaa ne dzin "Obiradzi" (wosuma-dzi) no.